আৰ আই এলকে ধৰি আন দুজনৰ ওপৰত ছেবীৰ জৰিমনা ৩০ লাখ টকা - HindusthanSamachar Assamese\nআৰ আই এলকে ধৰি আন দুজনৰ ওপৰত ছেবীৰ জৰিমনা ৩০ লাখ টকা\nনতুন দিল্লী, ২১ জুন (হি.স.)। ভাৰতীয় ছিকিউৰিটিজ এণ্ড এক্সচেঞ্জ ব'ৰ্ডে ৰিলায়েন্স ইণ্ডাষ্ট্ৰীজ লিমিটে\n21 Jun 2022 10:59:10\nনতুন দিল্লী, ২১ জুন (হি.স.)। ভাৰতীয় ছিকিউৰিটিজ এণ্ড এক্সচেঞ্জ ব'ৰ্ডে ৰিলায়েন্স ইণ্ডাষ্ট্ৰীজ লিমিটেডৰ লগতে দুজন ব্যক্তিক ৩০ লাখ টকা জৰিমনা বিহিছে। জিঅ'-ফেচবুক চুক্তিৰ বিষয়ে পোনপটীয়াকৈ শ্বেয়াৰ বজাৰত খবৰ নিদিয়াৰ বাবে কেপিটেল মাৰ্কেটছ ৰেগুলেটৰ ছেবিয়ে এই শাস্তি আৰোপ কৰিছে।\nছেবিয়ে এই নিৰ্দেশত জনাইছে যে শ্বেয়াৰ বজাৰক পোনপটীয়াকৈ তথ্য নিদিয়াকৈ বাতৰি কাকতত দিয়া হৈছে জিঅ'-ফেচবুক চুক্তিৰ তথ্য। ইয়াক ছেবিৰ বিধান উলংঘা কৰা বুলি বিবেচনা কৰি আৰ আই এল, সাবিত্ৰী পাৰিখ আৰু সেথুৰামনক যৌথভাৱে ৩০ লাখ টকা জৰিমনা বিহাৰ সিদ্ধান্ত লোৱা হয়। ছেবিৰ নিৰ্দেশ অনুসৰি ৪৫ দিনৰ ভিতৰত জমা কৰিব লাগিব জৰিমনা।\nমাৰ্কেটছ নিয়ন্ত্ৰক ছেবিৰ বিচাৰ বিষয়া বাৰ্ণালী মুখাৰ্জীয়ে এই আদেশত কয় যে ফেচবুকে জিঅ' প্লেটফৰ্মৰ ৯.৯৯ শতাংশ অংশীদাৰিত্ব ল'বলৈ কৰা ৪৩,৫৭৪ কোটি টকাৰ বিনিয়োগ চুক্তিৰ তথ্য ২০২০ চনৰ ২৪-২৫ মাৰ্চত কাকতখনত প্ৰকাশ পাইছিল। কিন্তু, ইয়াৰ বিষয়ে তথ্য ২০২০ চনৰ ২২ এপ্ৰিলত শ্বেয়াৰ বজাৰত দিয়া হৈছিল।\nউল্লেখযোগ্য যে ছ'চিয়েল মিডিয়া কোম্পানী ফেচবুকে আৰ আই এলৰ ডিজিটেল প্লেটফৰ্ম ৰিলায়েন্স জিঅ'ত ৫.৭ বিলিয়ন বা ৪৩,৫৭৪ কোটি টকা বিনিয়োগ কৰিছিল। ফেচবুকে ২০২০ চনত এই বিনিয়োগ কৰিছিল ৰিলায়েন্স জিঅ'ৰ ৯.৯৯ শতাংশ অংশীদাৰিত্বৰ বাবে।
